Kapitalismil on moraalsed lamatised algusest peale. Mida võimsamini turukummardamise kere üles tursub, mida palavikulisem on progress, seda halvemaks läheb lamatiste lehk. Järjest vähem on inimesi, kes tunneksid piinlikkust  ahnitsemise, kelmuse või tüssamise pärast. Milleks häbeneda panganduse häid tavasid või püha olelusvõitlust. Tuleb olla ettevõtlik, siis tuleb ka edukus. Olelusvõitluse ägenemine on majanduskasv. Äsja just anti meeldetuletus, kui paha on siis, kui majandus ei kasva. Ägada ei taha keegi. Kui kelmus on kasumlik, siis on kelmus hea. Selle tõestamiseks ei ole vaja keerulisi teooriaid, seda ütleb meile turg ise, olgu ta nimi kiidetud.